Document ID: 32005D0604

ΑΠΌΦΑΣΗ ΤΗΣ ΕΠΙΤΡΟΠΉΣ
της 4ης Αυγούστου 2005
για την τροποποίηση της απόφασης 93/52/ΕΟΚ όσον αφορά τη δήλωση ότι ορισμένες περιφέρειες της Ιταλίας είναι απαλλαγμένες από τη βρουκέλωση (B. melitensis) και της απόφασης 2003/467/ΕΚ όσον αφορά τη δήλωση ότι ορισμένες επαρχίες της Ιταλίας είναι απαλλαγμένες από τη βρουκέλωση των βοοειδών και ότι η περιφέρεια του Piemonte είναι απαλλαγμένη από την ενζωοτική λεύκωση των βοοειδών
[κοινοποιηθείσα υπό τον αριθμό Ε(2005) 2932]
(Κείμενο που παρουσιάζει ενδιαφέρον για τον ΕΟΧ)
(2005/604/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), και ιδίως το παράρτημα A κεφάλαιο ΙΙ σημείο 7 και το παράρτημα Δ κεφάλαιο Ι σημείο Ε,
την οδηγία 91/68/ΕΟΚ του Συμβουλίου, της 28ης Ιανουαρίου 1991, σχετικά με το καθεστώς υγειονομικού ελέγχου που διέπει το ενδοκοινοτικό εμπόριο αιγοπροβάτων (2), και ιδίως το παράρτημα A κεφάλαιο 1 σημείο II,
Εκτιμώντας τα ακόλουθα:
(1)
Στην απόφαση 93/52/ΕΟΚ της Επιτροπής, της 21ης Δεκεμβρίου 1992, που διαπιστώνει την τήρηση εκ μέρους ορισμένων κρατών μελών ή περιοχών των όρων σχετικά με τη βρουκέλωση (B. melitensis) και που τους αναγνωρίζει το καθεστώς κράτους μέλους ή περιοχής επισήμως απαλλαγμένης από την ασθένεια αυτή (3), παρατίθενται οι περιοχές των κρατών μελών που αναγνωρίζεται ότι είναι επισήμως απαλλαγμένες από τη βρουκέλωση (B. melitensis) σύμφωνα με την οδηγία 91/68/ΕΟΚ.
(2)
Στις περιφέρειες Marche και Piemonte, τουλάχιστον το 99,8 % των εκμεταλλεύσεων αιγοπροβάτων είναι εκμεταλλεύσεις επισήμως απαλλαγμένες από τη βρουκέλωση. Επιπροσθέτως, οι εν λόγω περιφέρειες δεσμεύθηκαν ότι θα συμμορφωθούν προς ορισμένους άλλους όρους που προβλέπονται στην οδηγία 91/68/ΕΟΚ όσον αφορά τη διενέργεια δειγματοληπτικών ελέγχων μετά την αναγνώρισή τους ως περιφερειών απαλλαγμένων από τη βρουκέλωση.
(3)
Ως εκ τούτου, οι περιφέρειες Marche και Piemonte πρέπει να αναγνωριστούν ως επισήμως απαλλαγμένες από τη βρουκέλωση (B. melitensis) όσον αφορά τις εκμεταλλεύσεις αιγοπροβάτων.
(4)
Οι κατάλογοι των περιφερειών των κρατών μελών οι οποίες κηρύσσονται απαλλαγμένες από τη φυματίωση των βοοειδών, τη βρουκέλωση των βοοειδών και την ενζωοτική λεύκωση των βοοειδών καθορίζονται στην απόφαση της 2003/467/ΕΚ Επιτροπής, της 23ης Ιουνίου 2003, για τη θέσπιση καθεστώτος επίσημης απαλλαγής από τη φυματίωση, τη βρουκέλωση και την ενζωοτική λεύκωση των βοοειδών σε ορισμένα κράτη μέλη και περιφέρειες κρατών μελών όσον αφορά τις αγέλες βοοειδών (4).
(5)
Η Ιταλία υπέβαλε στην Επιτροπή έγγραφα με τα οποία αποδεικνύεται η συμμόρφωση προς τους σχετικούς όρους που προβλέπονται στην οδηγία 64/432/ΕΟΚ για τις επαρχίες Alessandria, Asti, Biella, Novara, Verbania και Vercelli στην περιφέρεια Piemonte, προκειμένου οι εν λόγω επαρχίες να κηρυχθούν επισήμως απαλλαγμένες από τη βρουκέλωση όσον αφορά τις αγέλες βοοειδών.
(6)
Η Ιταλία υπέβαλε επίσης στην Επιτροπή έγγραφα με τα οποία αποδεικνύεται η συμμόρφωση προς τους σχετικούς όρους που προβλέπονται στην οδηγία 64/432/ΕΟΚ για την περιφέρεια Piemonte, ώστε η εν λόγω περιφέρεια να κηρυχθεί επισήμως απαλλαγμένη από την ενζωοτική λεύκωση των βοοειδών όσον αφορά τις αγέλες βοοειδών.
(7)
Ύστερα από αξιολόγηση των εγγράφων που υπέβαλε η Ιταλία, οι επαρχίες Alessandria, Asti, Biella, Novara, Verbania και Vercelli στην περιφέρεια Piemonte πρέπει να κηρυχθούν επισήμως απαλλαγμένες από τη βρουκέλωση των βοοειδών και η περιφέρεια Piemonte πρέπει να κηρυχθεί επισήμως απαλλαγμένη από την ενζωοτική λεύκωση των βοοειδών.
(8)
Ως εκ τούτου, οι αποφάσεις 93/52/ΕΚ και 2003/467/ΕΚ πρέπει να τροποποιηθούν ανάλογα.
(9)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα ΙΙ της απόφασης 93/52/ΕΚ τροποποιείται σύμφωνα με το παράρτημα Ι της παρούσας απόφασης.
Άρθρο 2
Τα παραρτήματα II και III της απόφασης 2003/467/ΕΚ τροποποιούνται σύμφωνα με το παράρτημα ΙΙ της παρούσας απόφασης.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 4 Αυγούστου 2005.

Labels: 0
18
19
6